google/wiki40b huggingface dataset:
नैनोप्लग

परिचय

विश्व की सबसे छोटी कान की मशीन नैनोप्लग विकसित किया गया है।

विस्तार

शोधकर्ताओं की एक अंतरराष्ट्रीय टीम ने विश्व की सबसे छोटी कान की मशीन (हियरिंग एड, hearing aid) विकसित की। इसका नाम ‘नैनोप्लग’ (Nanoplug) रखा गया. जो बहरे लोगों को सुनने में सहायता प्रदान करती है। अंग्रेज़ी अखबार टाइम्स ऑफ इंडिया द्वारा दिसंबर 2014 के चौथे सप्ताह में इस खबर को प्रकाशित किया गया।
नैनोप्लग की परिकल्पना सबसे पहले नेवेना जिविक ने की। उसके बाद औद्योगिक डिजाइनर जोंग ली, ऑडियो अभियंता माल्डेन स्टावरी और विद्युत अभियंता ज़ोरान मरिनोवि द्वारा निष्पादन के लिए प्रयोग में लाया गया।
नैनोप्लग इतनी छोटी है कि इसको आसानी से देखा या खोजा नहीं जा सकता। इस नैनोप्लग की डिजाइनिंग का वित्तपोषण इंडीगोगो द्वारा की गई। इंडीगोगो वित्तपोषण करने वाला एक मंच है।
इस डिवाइस का विकास अमेरिका की फोटोनिक्स एंडयूरे ननोबटेरी द्वारा किया गया को नैनो तकनीक के द्वारा किया गया। के क्षेत्र में प्रगति के द्वारा विशेष रूप से अमेरिका की फोटोनिक्स एंडयूरे ननोबटेरी द्वारा ही संभव बनाया गया है जो कि रेत के एक दाने के आकार के समान है और रिचार्जिंग के बिना छह दिन तक काम करने के लिए सक्षम है।
सांवेर

सांवेर (विधानसभा निर्वाचन क्षेत्र) मध्य भारत में मध्यप्रदेश राज्य के २३० विधानसभा निर्वाचन क्षेत्रों में से एक है।
२५७२ ईसा पूर्व

२५७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अबादी बानो बेगम

जीवनी

1850 में उत्तर प्रदेश में जन्मी, इन्होंने रामपुर रियासत के एक वरिष्ठ अधिकारी अब्दुल अली खान से शादी की। इस जोड़े की एक बेटी और पांच बेटे थे। कम उम्र में अपने पति की मृत्यु के बाद, अपने बच्चों की देखभाल करने की जिम्मेदारी उन पर आ गई।  भले ही उसके पास सीमित संसाधन थे। बानो बेगम के पास कोई औपचारिक शिक्षा नहीं थी, लेकिन फिर भी उन्होंने अपने बच्चों को उत्तर प्रदेश के बरेली शहर में एक अंग्रेजी माध्यम के स्कूल में भेजा। उनके बेटे, मौलाना मोहम्मद अली जौहर और मौलाना शौकत अली, खिलाफत आंदोलन और भारतीय स्वतंत्रता आंदोलन के प्रमुख व्यक्ति बन गए। ब्रिटिश राज के खिलाफ असहयोग आंदोलन के दौरान उन्होंने एक महत्वपूर्ण भूमिका निभाई।
बानो बेगम ने राजनीति में सक्रिय भाग लिया और खिलाफत समिति का हिस्सा थीं।  1917 में, वह एनी बेसेंट और अपने दो बेटों को जेल से रिहा करने के लिए आंदोलन में शामिल हुईं। महात्मा गांधी ने उन्हें बोलने के लिए प्रोत्साहित किया, क्योंकि उन्हें स्वतंत्रता आंदोलन में महिलाओं का समर्थन मिल सकता था। 
ख़िलाफ़त आंदोलन के समर्थन के लिए इन्होंने पूरे भारत में बड़े पैमाने पर यात्रा की। बानो बेगम ने खिलाफत आंदोलन और भारतीय स्वतंत्रता आंदोलन के लिए धन उगाहने में महत्वपूर्ण भूमिका निभाई।  वह, बेगम हसरत मोहानी, मौलाना हसरत मोहानी की पत्नी, बसंती देवी, सरला देवी चौधुरानी और सरोजिनी नायडू के साथ, अक्सर महिला-सभाओं को संबोधित करती थीं और महिलाओं को तिलक स्वराज कोष में दान करने के लिए प्रेरित करती थीं, जिसे बाल गंगाधर तिलक द्वारा स्थापित किया गया था। भारतीय स्वतंत्रता आंदोलन के लिए। वह 1924 में अपनी मृत्यु तक स्वतंत्रता आंदोलन में सक्रिय थी।

डाक टिकट

14 अगस्त 1990 को, पाकिस्तान पोस्ट ऑफिस ने अपनी 'पायनियर्स ऑफ़ फ़्रीडम' सीरीज़ में उनके सम्मान में एक स्मारक डाक टिकट जारी किया।
बिजासन माता मन्दिर

बिजासन माता मन्दिर मध्यप्रदेश के इंदौर जिले में स्थित देवी दुर्गा का मन्दिर है। यह एक पहाड़ी पर स्थित है और इन्दौर के देवी अहिल्याबाई होल्कर अंतर्राष्ट्रीय विमानक्षेत्र के समीप स्थित है।
औरोरा स्नो

प्रारंभिक जीवन

सांता मारिया, कैलिफ़ोर्निया में औरोरा स्नो पैदा हुई, लेकिन अल्बुकर्क, न्यू मैक्सिको में भी समय बिताया।  वह  तीन भाई बहनों में से सबसे ज्येष्ठ थी।  उन्होंने 12 साल की उम्र में समुदाय और क्षेत्रीय रंगमंच में प्रदर्शन करना शुरू किया।   17 साल की उम्र में, स्नो कैलिफ़ोर्निया विश्वविद्यालय, इरविन में नामांकित हुई।  शुरुआत में उन्होंने थिएटर को अपने प्रमुख व्यवसाय के रूप में चुना।

पॉर्न फिल्में

औरोरा स्नो  ने मई 2000 में पॉर्न मनोरंजन उद्योग में प्रवेश किया।   वह उस समय 18 वर्ष की थी।  उनकी पहली पेशेवर निर्मित और वितरित फिल्मों में से एक एड पावर द्वारा निर्मित  डेब्यूटेनेंट्स 152 थी। उसका मंच नाम उनके दो पसंदीदा बचपन परी कथा पात्रों, राजकुमारी औरोरा और स्नो व्हाइट से निकला है। 
मई 2003 और मई 2005 के बीच औरोरा स्नो एक अनुबंध कलाकार और सिन सिटी के निदेशक थे।  उन्होंने फिल्म एस्प्लोइटेशन के साथ कंपनी के लिए अपना निर्देशन शुरू किया।  स्नो प्लेबॉय टीवी पर निजी कॉल होस्ट किया। 
जुलाई 2010 में, उन्होंने एवीएन के लिए जॉन स्टैग्लियानो के खिलाफ अश्लीलता मामले की सूचना दी। 
औरोरा स्नो ने 2011 में पॉर्न फिल्म उद्योग छोड़ दिया और लॉस एंजिल्स से मैकून, मिसौरी में चले गए। उन्होंने उद्योग में दस साल से अधिक समय व्यतीत किया।  उन्होंने अपने करियर के दौरान एक स्ट्रिपर  और वेबकैम मॉडल के रूप में भी काम किया। अपने अधिकांश दृश्यों के दौरान कंडोम का उपयोग न करने के बावजूद, वह लॉस एंजिल्स में 2012 मापन बी वोट के पक्ष में कुछ कलाकारों में से एक के रूप में बाहर आईं।

मुख्यधारा के मीडिया उपस्थिति

2002 में फीचर फिल्म द रूल्स ऑफ एट्रेक्शन के रूप में पार्टी में मास्कड नेकड गर्ल के रूप में बर्फ दिखाई दिया।

व्यक्तिगत जीवन

30 सितंबर, 2013 को, औरोरा स्नो ने "ए पोर्न स्टार्स लेटर टू हे अनबोर्न सोन" नामक द डेली बीस्ट पर एक लेख पोस्ट किया जिसमें उसने घोषणा की कि वह अपने पहले बच्चे के साथ गर्भवती थी।  पत्र जल्दी इंटरनेट पर वायरल चला गया।  उन्होंने 10 दिसंबर, 2013 को अपने बेटे क्वांटिन को जन्म दिया।  औरोरा स्नो ने 15 फरवरी, 2015 को अपनी शादी की घोषणा की।  उनके पिता ने कहा कि वह अपने व्यवसाय के बारे में जानने पर "गर्व" था।
भारत में नकदरहित लेनदेन

भारत में बिना नकद लेनदेन एक पहल है जिसके अंतर्गत रोजमर्रा की वस्तुओं को खरीदने के लिए एक ग्राहक, विक्रेताओं को भुगतान नकद से करने के बजाय एक फीचर फोन (प्राथमिक मोबाइल फोन) के माध्यम से सीधे अपने बैंक खाते से करता है। स्मार्ट फोन या मोबाइल फोन के विपरीत एक फीचर फोन इस काम के लिए इंटरनेट का इस्तेमाल नहीं करता है।

बिना नकद लेनदेन की प्रक्रिया

एक बिना नकद लेनदेन करने के लिए बुनियादी रूप से एक सिम कार्ड सक्रिय, फीचर फोन, मोबाइल फोन या एक स्मार्ट फोन की आवश्यकता होती है। ग्राहक एक विशिष्ट फोन नंबर पर फोन कर किसी लेनदेन को संचालित करने के लिए आवश्यक निर्देश प्राप्त कर सकता है। इस प्रक्रिया के दूसरे सिरे पर स्थित विक्रेता को भी खुद को किसी राष्ट्रीय बैंक के साथ पंजीकृत कराना होता है जहाँ से विक्रेता को एक विशेष कोड प्रदान किया जाता है।

जागरूकता कार्यक्रम

भारतीय प्रधानमंत्री नरेंद्र मोदी ने भारत में एक बिना नकद अर्थव्यवस्था की ओर बढ़ने और एक नकद मुक्त समाज बनाने पर जोर दिया है। नरेंद्र मोदी का मानना है कि भारतीय अर्थव्यवस्था की बेहतरी के लिए बिना नकद लेनदेन का उपयोग करना आवश्यक है। भारतीय लोग अपने मोबाइल फोन पर एक मोबाइल बटुये या इंटरनेट बैंकिंग का प्रयोग कर बिना नकद लेनदेन कर सकते हैं। बिना नकद लेनदेन के कार्यान्वयन से संबंधित जागरूकता कार्यक्रम का उद्देश्य विक्रेताओं और दुकानदारों को ऐसे लेनदेनों के लिए प्रोत्साहित कर नकद भुगतान पर अंकुश लगाना है।
2008 पायलट पेन टेनिस

पुरुष एकल

मारिन सिलिक ने  मार्डी फिश को 6–4, 4–6, 6–2 से हराया।
१५६३ ईसा पूर्व

१५६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सिडनी बंदरगाह

यह सिडनी (आस्ट्रेलिया) का एक प्रमुख बंदरगाह है |
बप्पा रावल

बप्पा रावल (713-810) मेवाड़ राज्य में गुहिल राजपूत राजवंश के संस्थापक राजा थे।  बप्पारावल का जन्म मेवाड़ के महाराजा गुहिल की मृत्यु के 191 (ऐ के इक्यानवे)वर्ष पश्चात 712 ई. में ईडर में हुआ। उनके पिता ईडर के शाषक महेंद्र द्वितीय थे।

परिचय

बप्पा रावल गुहिल राजपूत राजवंश के  वास्तविक संस्थापक थे(संस्थापक-गुहिलादित्य)| इसी राजवंश को सिसोदिया भी कहा जाता है, जिनमें आगे चल कर महान राजा राणा कुम्भा, राणा सांगा, महाराणा प्रताप हुए। बप्पा रावल बप्पा या बापा वास्तव में व्यक्तिवाचक शब्द नहीं है, अपितु जिस तरह "बापू" शब्द महात्मा गांधी के लिए रूढ़ हो चुका है, उसी तरह आदरसूचक "बापा" शब्द भी मेवाड़ के एक नृपविशेष के लिए प्रयुक्त होता रहा है। सिसौदिया वंशी राजा कालभोज का ही दूसरा नाम बापा मानने में कुछ ऐतिहासिक असंगति नहीं होती। इसके प्रजासरंक्षण, देशरक्षण आदि कामों से प्रभावित होकर ही संभवत: जनता ने इसे बापा पदवी से विभूषित किया था। महाराणा कुंभा के समय में रचित एकलिंग महात्म्य में किसी प्राचीन ग्रंथ या प्रशस्ति के आधार पर बापा का समय संवत् 810 (सन् 753) ई. दिया है। एक दूसरे एकलिंग माहात्म्य से सिद्ध है कि यह बापा के राज्यत्याग का समय था। यदि बापा का राज्यकाल 30 साल का रखा जाए तो वह सन् 723 के लगभग गद्दी पर बैठा होगा। उससे पहले भी उसके वंश के कुछ प्रतापी राजा मेवाड़ में हो चुके थे, किंतु बापा का व्यक्तित्व उन सबसे बढ़कर था। चित्तौड़ का मजबूत दुर्ग उस समय तक मोरी वंश के राजाओं के हाथ में था। परंपरा से यह प्रसिद्ध है कि हारीत ऋषि की कृपा से बापा ने मानमोरी को मारकर इस दुर्ग को हस्तगत किया। टॉड को यहीं राजा मानका वि. सं. 770 (सन् 713 ई.) का एक शिलालेख मिला था जो सिद्ध करता है कि बापा और मानमोरी के समय में विशेष अंतर नहीं है।
चित्तौड़ पर अधिकार करना कोई आसान काम न था। अनुमान है कि बापा की विशेष प्रसिद्धि अरबों से सफल युद्ध करने के कारण हुई। सन् 712 ई. में मुहम्मद कासिम से सिंधु को जीता। उसके बाद अरबों ने चारों ओर धावे करने शुरु किए। उन्होंने चावड़ों, मौर्यों, सैंधवों, कच्छेल्लों को हराया। मारवाड़, मालवा, मेवाड़, गुजरात आदि सब भूभागों में उनकी सेनाएँ छा गईं। इस भयंकर कालाग्नि से बचाने के लिए ईश्वर ने राजस्थान को कुछ महान व्यक्ति दिए जिनमें विशेष रूप से गुर्जर प्रतिहार सम्राट् नागभट प्रथम और बापा रावल के नाम उल्लेखनीय हैं। नागभट प्रथम ने अरबों को पश्चिमी राजस्थान और मालवे से मार भगाया। बापा ने यही कार्य मेवाड़ और उसके आसपास के प्रदेश के लिए किया। मौर्य (मोरी) शायद इसी अरब आक्रमण से जर्जर हो गए हों। बापा ने वह कार्य किया जो मोरी करने में असमर्थ थे और साथ ही चित्तौड़ पर भी अधिकार कर लिया। बापा रावल के मुस्लिम देशों पर विजय की अनेक दंतकथाएँ अरबों की पराजय की इस सच्ची घटना से उत्पन्न हुई होंगी।
बप्पा रावल ने अपने विशेष सिक्के जारी किए थे। इस सिक्के में सामने की ओर ऊपर के हिस्से में माला के नीचे श्री बोप्प लेख है। बाईं ओर त्रिशूल है और उसकी दाहिनी तरफ वेदी पर शिवलिंग बना है। इसके दाहिनी ओर नंदी शिवलिंग की ओर मुख किए बैठा है। शिवलिंग और नंदी के नीचे दंडवत् करते हुए एक पुरुष की आकृति है। पीछे की तरफ सूर्य और छत्र के चिह्न हैं। इन सबके नीचे दाहिनी ओर मुख किए एक गौ खड़ी है और उसी के पास दूध पीता हुआ बछड़ा है। ये सब चिह्न बपा रावल की शिवभक्ति और उसके जीवन की कुछ घटनाओं से संबद्ध हैं।
नवद्वीप

वाणिज्य व उद्योग

यह धातुओं के बरतन तथा मिट्टी के कलात्मक बरतनों के लिए प्रसिद्ध है। यहाँ गन्ना, चावल, तिलहन और पटसन का व्यवसाय होता है। यहाँ पर संस्कृत के अध्ययन के लिए अनेक प्रसिद्ध महाविद्यालय हैं।

चैतन्य महाप्रभु का जन्मस्थान

श्री चैतन्य महाप्रभु की जन्मभूति नवद्वीप भगीरथी नदी के पश्चिमी किनारे पर स्थित है। यह पश्चिम बंगाल के नदिया जिला के मुख्यालय से मात्र 20 कि॰मी॰ की दूरी पर स्थित है। पर्यटक कृष्णनगर से आसानी से नवद्वीप तक पहुंच सकते हैं, क्योंकि यह कृष्ण्नगर पहले नवद्वीप पर सेन वंश का शासन था। उन्होंने यहां पर अनेक मन्दिरों का निर्माण कराया था। इन मन्दिरों में द्ववादास सहिब मन्दिर प्रमुख हैं। इस खूबसूरत मन्दिर का निर्माण 1835 ई. में किया गया था। मन्दिर की दीवारों को फूलों के चित्रों से सजाया गया है जो इसकी सुन्दरता को कई गुणा बढ़ा देते हैं। इस मन्दिर में चैतन्य महाप्रभु के सुन्दर चित्रों और प्रतिमाओं के दर्शन भी किए जा सकते हैं। यहाँ इस्कॉन द्वारा निर्मित एक भव्य मन्दिर भी दर्शनीय है।
मालगुडी

मालगुडी (अंग्रेज़ी: Malgudi) अंग्रेजी साहित्य के सुप्रसिद्ध भारतीय लेखक आर के नारायण की अनेक रचनाओं में केंद्रीय महत्व प्राप्त एक काल्पनिक शहर (कस्बा) का नाम है। उन्होंने इस काल्पनिक शहर को आधार बनाकर अपनी अनेक रचनाएँ की हैं। मालगुडी को प्रायः दक्षिण भारत का एक काल्पनिक कस्बा माना जाता है।

नाम का पुस्तक रूप में प्रथम प्रयोग

आर के नारायण ने इस काल्पनिक शहर 'मालगुडी' का रचनात्मक प्रयोग अपनी कई पुस्तकों में किया है, परन्तु इसी नाम पर आधारित पहली पुस्तक थी 1942 ईस्वी में प्रकाशित उनकी कहानियों का सुप्रसिद्ध संग्रह मालगुडी की कहानियाँ (मालगुडी डेज़)। इस काल्पनिक स्थान के संदर्भ में स्वयं लेखक की टिप्पणी इस प्रकार है:- "मैंने इस संकलन का नाम मालगुडी कस्बे पर दिया है, क्योंकि इससे इसे एक भौगोलिक व्यक्तित्व मिल जाता है। लोग अक्सर पूछते हैं : 'लेकिन यह मालगुडी है कहाँ?' जवाब में मैं यही कहता हूँ कि यह काल्पनिक नाम है और दुनिया के किसी भी नक्शे में इसे ढूंढा नहीं जा सकता (यद्यपि शिकागो विश्वविद्यालय ने एक साहित्यिक एटलस प्रकाशित किया है जिसमें भारत का नक्शा बनाकर उसमें मालगुडी को भी दिखा दिया गया है)। अगर मैं कहूँ कि मालगुडी दक्षिण भारत में एक कस्बा है तो यह भी अधूरी सच्चाई होगी, क्योंकि मालगुडी के लक्षण दुनिया में हर जगह मिल जाएँगे।"
द रविज कोल्लम

अवस्थति

इस होटल के सबसे पास पड़ने वाला हवाई अड्डा, त्रिवेंद्रम हवाई अड्डा है जो इस होटल से ७० किलो मीटर की दूरी पर है।कोच्चि दूसरा सबसे नजदीकी एयरपोर्ट है जो यह से १७० किलोमीटर की दूरी पर स्थित है।

पर्यटन

इस होटल के आस पास कई पर्यटक (टूरिस्ट) स्थल है। इनमे सनसेट बोट क्रूज़, अमृतपुरी, सस्पेंशन ब्रिज एवं कई आस पास कई झरने हैं। शहर में हीं ालउमकदवु बैकवाटर्स , ससथमकोट्टा लेक एवं कोल्लम बीच जैसे पर्यटक स्थल है।
पश्चिमी थाईलैण्ड

पश्चिमी थाईलैण्ड थाईलैण्ड का एक क्षेत्र है जो पश्चिम में बर्मा से और पूर्व में मध्य थाईलैण्ड क्षेत्र से सीमवर्ती है।
खली

किसी चीज को दबाकर उससे तेल निकालने के बाद बचे ठोस पदार्थ को खली (Press cake या oil cake) कहते हैं। इनका सर्वाधिक उपयोग पशुओं के चारे के रूप में होता है। कुछ चीजों की खली कीटनाशक या खाद के रूप में भी प्रयुक्त होती है।
कुछ मामलो में इसका इस्तेमाल कपड़े धोने के लिए भी करते हैं
आघूर्ण परिमाण मापक्रम

आघूर्ण परिमाण मापक्रम (Moment magnitude scale) भूकम्पज्ञों द्वारा उपयोग में लाया जाने वाला मापक्रम (स्केल) है जो किसी भूकंप की तीव्रता को नापने के लिए प्रयुक्त किया जाता है। इसमें भूकंप को उसके द्वारा छोड़ी गई ऊर्जा के संबंध में मापा जाता है।
इसका विकास थॉमस सी हैंक्स और हिरो कानामोरी द्वारा सत्तर के दशक के अंत में रिक्टर परिमाप के अद्यतन स्वरूप किया गया था जो की तीस के दशक में भूकम्पों को मापने के लिए विकसित किया गया था।
रिक्टर पैमाने ही समान यह भी लघुगणकीय परिमाप है, अर्थात प्रति एक इकाई की वृद्धि वाला भूकम्प पिछली इकाई के भूकम्प से √१००० या ३१.६ गुणा अधिक शक्तिशाली होता है: उदाहरणार्थ, ५ की तीव्रता वाला भूकम्प ४ की तीव्रता वाले भूकम्प से तीस गुणा अधिक शक्तिशाली होगा और ६ की तीव्रता वाला ४ वाले से लगभग १००० (३१.६x३१.६) गुणा अधिक शक्ति शाली होगा और ७ की तीव्रता वाला भूकम्प तो ४ वाले से ३१,५५५ (३१.६x३१.६x३१.६) गुणा अधिक शक्तिशाली होगा।
आघूर्ण परिमाण मापक्रम एक विमाहीन संख्या है। गणितकीय रूप से इसकी परिभाषा यह है- 
M₀ भूकम्पीय गतिविधि है।
आघूर्ण परिमाण मापक्रम को Mw से दर्शाया जाता है।
राकापोशी-हरामोश पर्वतमाला

राकापोशी-हरामोश पर्वतमाला (Rakaposhi-Haramosh Mountains) जम्मू और कश्मीर के काराकोरम पर्वतमाला की एक उपश्रेणी है। यह पाक-अधिकृत कश्मीर के गिलगित बल्तिस्तान क्षेत्र के गिलगित ज़िले में स्थित है। इसके उत्तर में बरपु व चोगो लुंगमा हिमानियाँ (ग्लेशियर), पूर्व में शिगर नदी, दक्षिण में गिलगित व सिन्धु नदियाँ और पश्चिम में हुन्ज़ा नदी इसे घेरे हुए हैं।
इस पर्वतमाला का नाम इसके दो सदस्यों - राकापोशी और हरामोश - पर रखा गया है। यह दोनों बहुत नीची घाटियों के समीप खड़े हैं और इनकी चोटियों की उदग्रता अपने आसपास के स्थानों से इतनी अधिक है कि देखने पर एक भयंकर ऊँचाई का बोध देती हैं। यह स्थलाकृतिक उदग्रता विश्व की सर्वाधिक उदग्रताओं में गिनी जाती हैं।
सार्क कॉन्सोर्टियम ऑन ओपन एंड डिस्टेंस लर्निंग

सार्क कॉन्सोर्टियम ऑन ओपन एंड डिस्टेंस लर्निंग (SACODiL) एक क्षेत्रीय सहयोग एजेंसी है, जो क्षेत्रीय सहयोग के लिए साउथ एशियन एसोसिएशन फॉर रीजनल कोऑपरेशन (सार्क) के तत्वावधान में स्थापित है, जिसमें सदस्य राज्यों के संस्थानों के बीच खुले और दूरस्थ शिक्षा के माध्यम से ज्ञान देने वाले संस्थानों के बीच सहयोग को बढ़ावा देने के उद्देश्य हैं और सभी स्तरों पर गुणवत्ता की शिक्षा प्रदान करने की एक व्यवहारिक और लागत प्रभावी पद्धति के रूप में इसके उपयोग को बढ़ावा देना भी शामिल है।
भारत की जलवायु

तापमान

तापमान से तात्पर्य वायु में निहित ऊष्मा की मात्रा से है और इसी के कारण मौसम ठंडा या गर्म महसूस होता है। वायुमंडल के तापमान का सीधा संबंध पृथ्वी को सूर्य से प्राप्त होने वाली ऊष्मा से है। वायुमंडल का तापमान न सिर्फ दिन और रात में बदलता है बल्कि एक मौसम से दूसरे  मौसम में भी बदल जाता है। सूर्यातप सूर्य से किरणों के रूप में पृथ्वी पर आने वाली सौर ऊर्जा है जो पृथ्वी के तापमान के वितरण को प्रभावित करता है क्योंकि  सूर्यातप की मात्रा भूमध्य रेखा से ध्रुवों की तरफ कम होती जाती है। वायुदाब वायु में निहित वजन से पृथ्वी की सतह पर पड़ने वाले दबाव को वायुदाब कहते हैं। समुद्र स्तर पर वायुदाब सबसे अधिक होता है और उंचाई के साथ इसमें कमी आती जाती है। क्षैतिज स्तर पर वायुदाब का वितरण उस स्थान पर पायी जाने वाली वायु के तापमान द्वारा प्रभावित होता है क्योंकि वायुदाब और तापमान में विपरीत संबंध पाया जाता है। निम्न वायुदाब वाले क्षेत्र वे हैं जहां तापमान अधिक होता है और हवा गर्म होकर उपर की ओर उठने लगती है। निम्नदाब वाले क्षेत्रों में बादलों का निर्माण होता है और वर्षा आदि होती है। उच्च वायुदाब वाले क्षेत्र वे हैं जहां तापमान कम होता है और हवा ठंडी होकर नीचे की ओर बैठने लगती है। निम्नदाब वाले क्षेत्रों में साफ मौसम पाया जाता है और वर्षा नहीं होती है।  वायु हमेशा उच्च दबाव वाले क्षेत्र से कम– दबाव वाले क्षेत्र की ओर बहती है।

पवन

उच्च दबाव वाले क्षेत्र से कम दबाव वाले क्षेत्रों की ओर बहने वाली गतिशील हवा को पवन कहते है। पवनें तीन प्रकार की होती हैं– मौसमी पवन और स्थानीय पवन स्थायी पवन व्यापारिक पवनें, पछुआ पवनें और ध्रुवीय पवनें स्थायी पवनें होती हैं। ये पूरे वर्ष एक ही दिशा विशेष में लगातार चलती रहती हैं।

मौसमी पवनें

इन हवाओं की दिशाएं अलग– अलग मौसमों में अलग– अलग होती हैं। उदाहरण – मॉनसूनी पवनें

स्थानीय पवन

ये पवनें छोटे क्षेत्र में सिर्फ दिन के कुछ समय या वर्ष की खास अवधि के दौरान ही चलती हैं। उदाहरण- लू आदि

ऋतुएँ

परंपरागत रूप से भारत में छह ऋतुएँ मानी जाती रहीं हैं परन्तु भारतीय मौसम विज्ञान विभाग चार ऋतुओं का वर्णन करता है जिन्हें हम उनके परंपरागत नामों से तुलनात्मक रूप में निम्नवत लिख सकते हैं:

शीत ऋतु

शीत ऋतु (Winters)- दिसंबर से मार्च तक, जिसमें दिसंबर और जनवरी सबसे ठंडे महीने होते हैं; उत्तरी भारत में औसत तापमान १० से १५ डिग्री सेल्सियस होता है।

ग्रीष्म ऋतु

ग्रीष्म ऋतु (Summers or Pre-monsoon) - अप्रैल से जून तक जिसमें मई सबसे गर्म महीना होता है, औसत तापमान ३२ से ४० डिग्री सेल्सियस होता है।

वर्षा ऋतु

वर्षाऋतु (Monsoon or Rainy) - जुलाई से सितम्बर तक, जिसमें सार्वाधिक वर्षा अगस्त महीने में होती है, वस्तुतः मानसून का आगमन और प्रत्यावर्तन (लौटना) दोनों क्रमिक रूप से होते हैं और अलग अलग स्थानों पर इनका समय अलग अलग होता है। सामान्यतः १ जून को केरल तट पर मानसून के आगमन की तारीख होती है। इसके ठीक बाद यह पूर्वोत्तर भारत में पहुँचता है और क्रमशः पूर्व से पश्चिम तथा उत्तर से दक्षिण की ओर गतिशील होता है इलाहाबाद में मानसून के पहुँचने की तिथि १८ जून मानी जाती है और दिल्ली में २९ जून।

शरद ऋतु

शरद ऋतु (Post-monsoon ot Autumn)- उत्तरी भारत में अक्टूबर और नवंबर माह में मौसम साफ़ और शांत रहता है और अक्टूबर में मानसून लौटना शुरू हो जाता है जिससे तमिलनाडु के तट पर लौटते मानसून से वर्षा होती है
शिरीन दलवी

शिरीन दलवी भारत की एक महिला पत्रकार तथा अवधनामा नामक उर्दू पत्र के मुम्बई संस्करण की सम्पादिका हैं। वे भारत के उर्दू अखबारों की एकमात्र स्त्री सम्पादक हैं। चार्ली हेब्दो द्वारा प्रकाशित विवादास्पद कार्टून को अपने अखबार में पुनःप्रकाशित करने के कारण उन्हें गिरफ्तार किया गया था। बाद में उन्हें जमानत पर छोड़ दिया गया था।
जलालाबाद, अफगानिस्तान

जलालाबाद, अफगानिस्तान अफगानिस्तान का एक शहर है।
एस पी एल सोरेनसेन

जीवन

एस पी एल सोरेनसेन का जन्म 1868 में हैवरबर्ग में हुआ था। उनके पिता एक किसान थे; उन्होंने 18 साल की उम्र में कोपेनहेगन विश्वविद्यालय में अपनी पढ़ाई शुरू की। वह चिकित्सा के क्षेत्र में करियर बनाना चाहते थे लेकिन रसायनशास्त्री एस एम जोर्जेंसन के प्रभाव में आकर रसायन शास्त्र के लिए मन बना लिया। डॉक्टरेट के लिए अध्ययन करते समय उन्होंने डेनिश पॉलिटेक्निक संस्थान की प्रयोगशाला में रसायन शास्त्र में सहायक के रूप में काम किया और डेनमार्क के भूवैज्ञानिक सर्वेक्षण में सहायता की। वे रॉयल नेवल डॉकयार्ड के भी परामर्शक रहे।
उन्होंने दो बार विवाह किया। उनकी दूसरी पत्नी मार्गरेहे होयूर सोरेनसेन थीं, जिन्होंने उनकी पढ़ाई में सहायता की थी।

मृत्यु

उनकी मृत्यु 12 फरवरी, 1 9 3 9 को 71 वर्ष की उम्र में हुई।
जितेंद्र हरीपाल

जितेंद्र हरीपाल ( जितेंद्रिय हरीपाल ) ओड़ीशा का सम्बलपुर जिला का एक बिख्यात लोक गीत का कलाकार। उनके द्वारा गाये हुए कोशाली लोक गीत ' रंगबती ' सारे भारत मे बहुत लोक प्रिय हुआ था ७० दशक में , और इसका प्रचालन अभी तक जारी है। ७० दशक मे इसी गाने इतना लोकप्रियता हासिल किया था की , हर जगह , सादी के बारात मे भी इसी गाना का धुन बजता रहा करता था सारे भारत मे। इसी गाना का रीमिक्स सभी भाषाओं मे चलते रहा है अभीतक। इसी गाने का मूल कलाकार जितेंद्र हरीपाल एक बहुत प्रतिभाशाली लोक संगीतकार थे। उसी ने ओडिया , कोशाली , हिन्दी , भोजपुरी तथा बंगाली भासा मे १००० से ज्यादा गीत गाये हैं।  

निजी जीबन 

जितेंद्र का पिता मानधाता हरीपाल  भी एक लोक गायक और संगीतकार थे। पर बहुत ही गरीबी मे रहा करते थे। उनके पास कोई घर या जमीन भी नहीं था। इसी कारण जितेंद्र को  खूब कम उम्र मे ही अपना पढ़ाई बंद करना पड़ा। वो भी श्रमिक हिसाब से काम करना सुरू किया। पर संगीत उनके खून पर था। उसी ने अपने वक़्त निकाल कर संगीत का साधना सुरू किया। संगीत की आखड़ा के बाहर खड़े हो कर जितेंद्र गुरु ने अन्न्य छात्राओं को सिखाते हुए बिदया सीखते रहे। इसी हिसाब से वो बहुत सारे क्लासिकल म्यूजिक के बारे मे भी सीखे।  

पेशा 

जितेंद्र का अपना भासा मे ' संगीत को लेकर यहाँ जीना संभाब नहीं है , हाँ ,अपनी आत्मा को  आनंद जरूर मिलेगा , पर पेट नहीं भरेगा '। जितेंद्र अपनी परिबार पालन के लिए मामूली श्रमिक के हिसाब से काम करते रहे। कहीं किसी भी काम मिले , जितेंद्र कर लेते।  
इसी बीच वो गाना गाते रहे , मंच पर , आखड़े में। उन्हे मौका मिला ' रंगबती ' नमक एक नए ढंग मे लिखा हुआ लोक गीत गाने के लिए। कृष्णा पटेल के साथ गाये  हुये 'रंगबती ' पहले से ही बहुत लोक प्रिय बन गया।  
बाद मे ये गाने का रेकर्ड बनाया गया। द्सह भर में उसका आदर हुआ। पर कॉपीराइट के कारण जितेंद्र रेकोर्डिंग कंपनी से बांध गए और ३ साल तक कोई दूसरा गाना रेकर्ड नहीं कर पाये।  

आकाश्बाणी मे जितेंद्र ' बी ' ग्रेड काकार बने। बहुत सारे लोकगीत , भजन उनहों ने गाये। उनके कासेट , सीडी बाजार मे बहुत चले। टीवी पर भी उनका बहुत शो हुआ। समबलपुरी ब्यातित जितेंद्र भोजपुरी , हिन्दी , छतीसगड़ी भासा में भी अपने सुंदर गाने दिये।  

एक यादगार  अनुभूति जितेंद्र का 

इस समय ' रंगबती ' गाने इतना लोकप्रियता हासल किया था देश भर में , जितेंद्र एक अनुभूति से पता चलता है। एक बार जितेंद्र रेल पर सफर कर रहे थे। ओड़ीशा के बाहर उनका चेहरा इतना परिचित ना होना स्वभाबिक था। पर बंगाल के बाटापुर स्टासन मे किसी ने उन्हे पहचान लिया। सतियों मे गाड़ी को लोग रोक दिये और बहुत सारे लोग उन्हे प्लैटफ़ार्म पर ही ' रंगबती' गाना गाने के लिए अनुरोध किए। जब तक वो कई बार ' रंगबती ' गा कर सब का मन खुस नहीं किया ट्रेन रुके रहा।  

परिबार 

जीतें द्र का परिबार मे उनके पत्नी के अलाबा दो बेटे दे। पर बड़े बेटे का दुर्घटना मे निधन हो चुका है। उनका दूसरा बेटा और बेटा का पत्नी भी बहुत अछे लोक संगीतकार है। 
अभी जितेंद्र सम्बलपुर रेल स्टेशन के नजदीक एक झोपड़ी कॉलोनी मे अपने झोपड़ी में ही गुजारते है। बारिश के मौसम मे उधर पानी भी झोपड़ी मे आ जाते है।  

दुख जितेंद्र का 

लोग गीत के स्वछ मान बजाय रखने के लिए जितेंद्र हमेशा उद्यम करते रहते है। अभी जो बहुत सारे गीत लोक गीत के नाम पर असलीलता का बधाबा देते है , जितेंद्र हमेशा इसका बिरोध करते रहते है।
फ़रग़ना प्रान्त

फ़रग़ना प्रान्त (उज़बेक: Фарғона вилояти, फ़रग़ोना विलोयती; अंग्रेज़ी: Fergana Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी में स्थित है। प्रान्त का कुल क्षेत्रफल ६,८०० वर्ग किमी है और २००५ में इसकी अनुमानित आबादी २५,९७,००० थी। इसकी राजधानी फ़रग़ना शहर है और इस राज्य में ऐतिहासिक ख़ोक़न्द शहर भी स्थित है।

नाम का उच्चारण

'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
बृजेश सिंह (राजनेता)

राजनीतिक करियर

बृजेश सिंह ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी बहुजन समाज पार्टी के प्रत्याशी माजिद अली को 29,400 मतों से पराजित कर जीत दर्ज की।
सक्कैया

सक्कैया नायनमार तमिल नाडु में सन्त था।
चिम्बेल

जनसांख्यिकी

भारत की 2001 की जनगणना के अनुसार, चिम्बेल की जनसंख्या 11,983 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 61% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 67% और महिला साक्षरता दर 54% है। 14% लोग 0-6 वर्ष आयुवर्ग के हैं।
श्रीकृष्णलीला तरंगिणी

श्रीकृष्णलीला तरंगिणी नारायण तीर्थ द्वारा रचित एक तरंगिणी (Sanskrit opera) है। तरंगिणी, नृत्य नाटिका के लिये अत्यन्त उपयुक्त होती है और इसीलिये पिछली दो शताब्दियों से भारतीय शास्त्रीय नृतक कृष्णलीला तरंगिणी का उपयोग बहुत अच्छी प्रकार से करते आ रहे हैं।
इस तरंगिणी में १२ तरंगम, १५३ गीत, ३०२ श्लोक तथा ३१ चूर्णिका हैं। नारायण तीर्थ ने वेद व्यास के भागवतम् का अनुसरण किया है तथा दशम स्कन्द पर विशेष रूप से केन्द्रित किया है।